b'\n_START_ARTICLE_\nDaungang Pandaigdig ng Batangas\n_START_PARAGRAPH_\nAng Daungang Pandaigdig ng Batangas o lokal na kilala bilang Pantalan ng Batangas, ay isang daungang pampasahero at kargamento sa Lungsod ng Batangas na pangunahing nililingkod ang rehiyon ng CALABARZON ng Pilipinas. Ito ay idineklara bilang isang pambansang daungan noong 1956. Ito ay naninilbihan bilang alternatibong daungan sa Daungan ng Maynila. Noong dekada 1990 ito ang pangalawang pinakamalaking daungan sa Pilipinas sa takda ng kita, sunod sa Daungan ng Maynila.'